شەفەق
نیوز/ سەرچەوەیگ ئەمنی لە سەڵاحەدین، ئمڕوو دووشەممە، خەوەردا لە کوشیان گەنجیگ خەڵک
قەزای سامەڕا و سزیان تەرمەگەی وەشیوەی نادیاریگ مەوقەی سەردان کەسوکاری لە بەغداد،
لەوەختیگ گەنجیگ خەڵک قەزای دجێل خوەی کوشت.
سەرچەوەگە
ئەرا ئاژانس شەفەق نیوز وت: گەنجیگ خەڵک قەزای سامەڕا لە تەمەن ١٧ ساڵان، تەرمەگەی
لە ناوچەی غەزالیە وە سزیاگ پەیا کریایە.
سەرچەوەگە
دیاری کرد ک گەنجەگە وەگەرد میمگی ومامەی نیشتیە، دویای جیاوەبوین باوگ و داڵگی، و
چیەسە سەردان کەسوکاری لە ناوچەی غەزالیە، وتیش؛ کەسوکاری لە سامەڕا ئاگادار کریانە
ک تەرم کوڕەگە وە کوشیاگ وسزیاگ پەیا کریایە، ک تا ئیسە شیوە وهووکارەیلە نادیارە.
وتیش:
تەرم گەنجەگە دریا دەس ئەسوکارەیلی، و دەزگا ئەمنیەیلە لێکۆڵینەوە لە رویداوەگە واز
کردن.
هەمیش
لە سەڵاحەدین، سەرچەوەیگ ئەمنی خەوەردا لە خوەیکوشتن گەنجیگ وە سێدارە چوینکە لە سێەی
ناوەندی کەفتید  و زوور دروینی لەبانی بویە.
سەرچەوەگە
ئەرا ئاژانس شەفەق نیوز وت: گەنجیگ لە پۆل سێەی ناوەندی لە ناوچەی حەی عەسکەری لە قەزای
دجێل خوەی دادە سێدارە و خوەی کوشت، لەوەر ئەو زوور وبارەیل دروینیە ک لەدویای دەرچگن
ئەنجامەیل سێەی ناوەندی و کەفتنی لە پۆلەگە لەبانی بویە.
وتیش:
دەسەڵاتەیل ئەمنی لێکۆڵینەوە لە رویداوەگە واز کردن.
